
ΔΗΜΟΣ ΑΓΙΑΣ ΒΑΡΒΑΡΑΣ
Γραφείο τύπου                  ΔΕΛΤΙΟ  ΤΥΠΟΥ                                                 20.10.2026

Ημέρα Αφιερωμένη στα Αδέσποτα Ζώα Συντροφιάς
Κυριακή 25.10.2026
Με αφορμή την Παγκόσμια Ημέρα των Ζώων ο δήμος μας προγραμματίζει Ημέρα Αφιερωμένη στα Αδέσποτα Ζώα Συντροφιάς, την Κυριακή 25.10.2026 και ώρες 11 το πρωί έως και 2 το μεσημέρι, στην Πλατεία Θεόδωρου Κολοκοτρώνη (Παναγίας Ελεούσας).
Σκοπός της εκδήλωσης είναι η ευαισθητοποίηση του κόσμου για την καλυτέρευση της ζωής των αδέσποτων ζώων καθώς και η ενημέρωσή του για τις σημαντικές πρωτοβουλίες της Τοπικής Αυτοδιοίκησης,  όπως το πρόγραμμα στειρώσεων και ιατρικής περίθαλψης, η σίτιση, η προώθηση υιοθεσιών των ζώων και γενικότερα η προστασία των δικαιωμάτων τους.
Ο δήμος μας στην προσπάθεια αυτή έχει συνοδοιπόρους το ΔΙΚΕΠΑΖ, τα φιλοζωικά σωματεία, και την «Ηθική Φάρμα». Επίσης εθελοντές που δραστηριοποιούνται δυναμικά και βοηθούν στο έργο του δήμου. Στην εκδήλωση θα υπάρχουν αδέσποτα ζώα προς υιοθεσία. Επίσης θα λειτουργούν βιωματικά εργαστήρια δημιουργικής απασχόλησης ώστε οι επισκέπτες και ιδιαίτερα τα παιδιά να έρθουν σε επαφή και να ευαισθητοποιηθούν σχετικά με τις δυσκολίες που αφορούν στα αδέσποτα ζώα και στις δυνατότητες φροντίδας και προστασίας τους.
Σας περιμένουμε με χαρά!

